Ашлыҡ һуғыу төрлө ысул менән атҡарылған. XVIII быуат аҙағында И.xa0Г.xa0Георги башҡорттар орлоҡто һаламдан айырыр өсөн эре малды атланып иген өҫтөнән йөрөйҙәр, тип яҙып ҡалдырған. Аптырарлыҡ түгел: башҡа халыҡтар ҙа ошо уҡ ысулды ҡулланғаны тураһында В.xa0М.xa0Черемшанский ҙа хәбәр итә. Был эштең үҙенә күрә тәртибе булған. Ысҡындырылған көлтәләрҙе түңәрәк буйлап өҫкә ҡаратып ҡуйғандар, унлап атты бер -береһенә муйынынан, йәки ҡойроғонан бәйләп йөрөтә башлайҙар. Урталаxa0— сыбыртҡылы бер кеше, ситтән бер нисә кеше тырмаxa0— һәнәк менән һаламды аттарҙың аяҡ аҫтына ырғытып тора. Ваҡыты-ваҡыты менән таушалған һаламды өҫтөн аҫҡа әйләндереп һалалар. Шулайтып көнөнә йөҙләп бот һәйбәт бойҙай һуғып алғандар.